Marcello Mastroianni

**Marčelas Mastrojanis** (; 1924 m. rugsėjo 28 d. – 1996 m. gruodžio 19 d.) – italų aktorius, dažnai vadinamas didžiausia visų laikų šalies kino žvaigžde. 1994 m. už nuopelnus šaliai apdovanotas Italijos Respublikos ordinu „Už Nuopelnus šaliai“.

## Biografija
Mastrojanis gimė Fontana Lirio kaimelyje Frozinonės provincijoje Idos ir Ottone šeimoje. Jo brolis Rugerro, vėliau tapęs kino montuotoju ir dirbęs keliuose filmuose kartu su Marčelo, gimė 1929 m.

Antrojo pasaulinio karo metu Marčelo tarnavo kariuomenėje ir buvo internuotas Vokietijos kariuomenės kalinių stovykloje, iš kurios jam pavyko pabėgti ir pasislėpti Venecijoje.

## Karjera

1939 m. 14-metis Mastrojanis atliko epizodinį vaidmenį filme „Marionette“. Po keleto nereikšmingų pasirodymų, 1951 m. jis gavo pirmą didelį vaidmenį juostoje „Atto d’accusa“. Per dešimtmetį Mastrojanis tapo vienu žinomiausiu šalies aktoriumi, išgarsintas tokių filmų kaip „I soliti ignoti“ (1958) ir Federico Fellini „La Dolce Vita“ (1960). 1963 m. jis nusifilmavo dar viename Fellini filme „8 1⁄2“. Per savo karjerą Mastrojanis sukūrė beveik pusantro šimto vaidmenų garsiausių to meto Europos režisierių filmuose: Giuseppe De Santis „Giorni d’amore“ (1954), Luchino Visconti „Le notti bianche“ (1957), Mario Monicelli „Casanova 70“ (1965), Alberto Lattuada „Išlik savimi“ (1978), Fellinio „La città delle donne“ (1980) ir Nikitos Michalkovo „Juodosios akys“ (1987). Mastrojanis būdavo didžiausia šių filmų žvaigždė, jo partnerėmis ekrane buvo ryšiausios kino aktorės Marina Vlady, Jeanne Moro, Brigitte Bardot, Jacqueline Bisset, Nastassja Kinski, Shirley MacLaine, Virna Lisi. Ypač dažnai Mastrojanis ekrane pasirodydavo su viena garsiausių Italijos aktorių Sophia Loren – net 8 filmuose („Peccato che sia una canaglia“ (1955), „La fortuna di essere donna“ (1956), „Ieri, oggi, domani“ (1963), „Itališkos vedybos“ (1964), „I girasoli“ (1970), „Kunigo žmona“ (1970), „Una giornata particolare“ (1977) ir „Prêt-à-Porter“ (1994)).

Mastrojanis 3 kartus buvo nominuotas Oskaro apdovanojimui. Kartu su Jack Lemmon ir Dean Stockwell Mastrojanis yra vieninteliai aktoriai, 2 kartus pelnę pagrindinį – geriausio aktoriaus – apdovanojimą Kanų kino festivalyje.

## Asmeninis gyvenimas
1950 m. Mastrojanis vedė aktorę Flora Carabella, su kuria po metų susilaukė dukters Barbaros. Jų santuoka faktiškai nutrūko 1964 m., į viešumą iškilus ryšiams su kitomis moterimis, tačiau oficialiai ji niekada nebuvo nutraukta (Flora mirė 1999 m., o Barbara – 2018 m.).

1968 m., kuriant filmą „Amanti“, Mastrojanis susipažino su amerikiečių aktore Faye Dunaway. Judviejų ryšys truko 2 metus, tačiau Mastrojaniui atsisakius skirtis su žmona ir ją vesti, Dunaway galiausiai jį paliko. „- Ji buvo moteris, kurią mylėjau labiausiai“, – vėliau tvirtino Mastrojanis.

1970–74 m. Mastrojanis gyveno su 19 metų jaunesne prancūzų aktore Catherine Deneuve, su kuria susilaukė dukters Kjaros. Per tą laiką jie kartu nusifilmavo 4 juostose, tačiau abu išliko susaistyti santuokomis su kitais asmenimis (Deneuve iki 1972 m. buvo ištekėjusi už britų fotografo David Bailey). Ryšiui nutrūkus, Flora siūlė Deneuve įvaikinti Kjarą, kurią dažnai prižiūrėdavo dėl abiejų tėvų užimtumo, tačiau prancūzė atsisakė.

Buvo plačiai kalbama, kad Mastrojanio meilužėmis buvo daugybė garsių to laikmenčio aktorių: Ursula Andress, Anouk Aimee, Claudia Cardinale, Lauren Hutton.

1976 m. jis susipažino su filmų kūrėja ir rašytoja Anna Maria Tato, su kuria liko kartu iki savo mirties 1996 m.

Mastrojanis mirė nuo kasos vėžio būdamas 72. Mirties metu su juo buvo ne tik abi dukros, Tato, bet ir Deneuve. Pažymint liūdną datą, tą dieną buvo išjungtas Trevi fontanas Romoje – vieno garsiausių jo filmų „La Dolce Vita“ simbolis.

1997 m. Venecijos kino festivalyje, o vėliau ir Kanų kino festivalyje buvo parodytas 4 valandų trukmės dokumentis filmas „Marcello Mastroianni: mi ricordo, sì, io mi ricordo“, kurį sukūrė Tato. Carabella, Deneuve ir Chiara nesėkmingai bandė uždrausti šio filmo rodymą.

## Filmografija

* Marionette (1939)
* La corona di ferro (1941)
* I miserabili (1948)
* Vertigine d’amore (1949)
* Vent’anni (1949)
* Contro la legge (1950)
* Domenica d’agosto (1950)
* Cuori sul mare (1950)
* Vita da cani (1950)
* Atto di accusa (1950)
* Parigi è sempre Parigi (1951)
* Rome (1951)
* Le ragazze di piazza di Spagna (1952)
* Sensualità (1952)
* L’eterna catena (1952)
* Tragico ritorno (1952)
* La muta di Portici (1952)
* Penne nere (1952)
* Gli eroi della domenica (1952)
* Il viale della speranza (1953)
* Lulù (1953)
* Febbre di vivere (1953)
* Non è mai troppo tardi (1953)
* La valigia dei sogni (1953)
* Cronache di poveri amanti (1954)
* Tempi nostri – Zibaldone n. 2 (1954)
* La schiava del peccato (1954)
* Giorni d’amore (1954)
* Casa Ricordi (1954)
* Peccato che sia una canaglia (1954)
* La principessa delle Canarie (1954)
* Tam tam Mayumbe (1955)
* La bella mugnaia (1955)
* Il fiume dei faraoni (1955)
* Il bigamo (1955)
* La fortuna di essere donna (1956)
* Padri e figli (1957)
* Il momento più bello (1957)
* Le notti bianche (1957)
* Il medico e lo stregone (1957)
* Un ettaro di cielo (1958)
* La ragazza della salina (1958)
* I soliti ignoti (1958)
* Amore e guai… (1958)
* Racconti d’estate (1958)
* La legge (1958)
* Il nemico di mia moglie (1959)
* Tutti innamorati (1959)
* Ferdinando I° re di Napoli (1959)
* La dolce vita (1960)
* Il bell’Antonio (1960)
* Adua e le compagne (1960)
* La notte (1961)
* L’assassino (1961)
* Fantasmi a Roma (1961)
* Itališkos skyrybos (1961)
* Vita privata (1962)
* Cronaca familiare (1962)
* 8½ (1963)
* I compagni (1963)
* Ieri, oggi, domani (1963)
* Itališkos vedybos (1964)
* L’uomo dei cinque palloni (1964)
* Casanova '70 (1965)
* Dešimtoji auka (1965)
* Šiandien, rytoj, poryt (1965)
* Io, io, io… e gli altri (1966)
* Il papavero è anche un fiore (1966)
* Spara forte, più forte… non capisco! (1966)
* Lo straniero (1967)
* Questi fantasmi (1967)
* Amanti (1968)
* Diamanti a colazione (1968)
* Block-notes di un regista (1969)
* Saulėgrąžos (1970)
* Dramma della gelosia (tutti i particolari in cronaca) (1970)
* Giuochi particolari (1970)
* Leo the last (1970)
* Kunigo žmona (1970)
* Scipione detto anche l’Africano (1971)
* Permette? Rocco Papaleo (1971)
* Correva l’anno di grazia 1870 (1971)
* Tempo d’amore (1971)
* Roma (1972)
* La cagna (1972)
* Ką? (1972)
* Griebk ir spruk (1973)
* Skerdynės Romoje (1973)
* La grande abbuffata (1973)
* Niente di grave, suo marito è incinto (1973)
* Salut l’artiste (1973)
* Allonsanfàn (1974)
* Non toccare la donna bianca (1974)
* Mes taip mylėjome vienas kitą (1974)
* La pupa del gangster (1975)
* Senais laiptais (1975)
* Dieviška būtybė (1975)
* Sekmadienio moteris (1975)
* Culastrisce nobile veneziano (1976)
* Todo modo (1976)
* Signore e signori, buonanotte (1976)
* Una giornata particolare (1977)
* Žmona / meilužė (1977)
* Dviguba žmogžudystė (1977)
* Ciao maschio (1978)
* Le mani sporche (1978)
* Išlik savimi (1978)
* Fatto di sangue fra due uomini per causa di una vedova. Si sospettano moventi politici (1978)
* Spūstis (1978)
* Neapolio detektyvas (1979)
* La terrazza (1980)
* Moterų miestas (1980)
* Fantasma d’amore (1981)
* La pelle (1981)
* Il mondo nuovo (1982)
* Oltre la porta (1982)
* Storia di Piera (1983)
* Gabriela (1983)
* Il generale dell’armata morta (1983)
* Enrico IV (1984)
* Le due vite di Mattia Pascal (1985)
* Maccheroni (1985)
* I soliti ignoti vent’anni dopo (1985)
* Juke Box (1985)
* Džindžer ir Fredas(1985)
* Il volo (1986)
* Juodosios akys (1987)
* Intervista (1987)
* Miss Arizona (1988)
* Splendor (1989)
* Che ora è? (1989)
* Stanno tutti bene (1990)
* Verso sera (1990)
* Cin cin (1991)
* Il ladro di ragazzi (1991)
* Il passo sospeso della cicogna (1991)
* Used People (1992)
* Uno, due, tre, stella! (1993)
* Di questo non si parla (1993)
* Prêt-à-Porter (1994)
* A che punto è la notte (1994)
* La vera vita di Antonio H. (1994)
* Les cent et une nuits de Simon Cinéma (1995)
* Sostiene Pereira (1995)
* Al di là delle nuvole (1995)
* Tre vite e una sola morte (1996)
* Mi ricordo sì io mi ricordo (1997)
* Viaggio all’inizio del mondo (1997)

## Apdovanojimai
* **[[David di Donatello]]**
** 1964 – geriausias aktorius („Ieri, oggi, domani“)
** 1965 – geriausias aktorius („Itališkos vedybos“)
** 1982 – specialus apdovanojimas
** 1983 – geriausias aktorius (nominacija) („Il mondo nuovo“)
** 1983 – karjeros apdovanojimas
** 1986 – geriausias aktorius („Ginger e Fred“)
** 1988 – geriausias aktorius („Juodosios akys“)
** 1995 – geriausias aktorius („Sostiene Pereira“)
** 1997 – specialus apdovanojimas

* **[[Nastro d'argento]]**
** 1955 – geriausias aktorius („Giorni d’amore“)
** 1957 – geriausias aktorius (nominacija) („La fortuna di essere donna“)
** 1958 – geriausias aktorius („Le notti bianche“)
** 1959 – geriausias antrojo plano aktorius (nominacija) („Racconti d’estate“)
** 1961 – geriausias aktorius („La dolce vita“)
** 1961 – geriausias aktorius (nominacija) („Il bell’Antonio“)
** 1962 – geriausias aktorius („Itališkos skyrybos“)
** 1963– geriausias aktorius („Cronaca familiare“)
** 1964 – geriausias aktorius (nominacija) („8½“)
** 1965 – geriausias aktorius (nominacija) („Itališkos vedybos“)
** 1966 – geriausias aktorius (nominacija) („La decima vittima“)
** 1971 – geriausias aktorius (nominacija) („Dramma della gelosia (tutti i particolari in cronaca)“)
** 1983 – geriausias aktorius (nominacija) („Il mondo nuovo“)
** 1986 – geriausias aktorius („Džindžer ir Fredas“)
** 1986 – geriausias aktorius (nominacija) („Maccheroni“)
** 1988 – geriausias aktorius („Juodosios akys“)
** 1990 – geriausias aktorius (nominacija) („Che ora è?“)
** 1991 – geriausias aktorius („Verso sera“)
** 1996 – geriausias aktorius (nominacija) („Sostiene Pereira“)
** 1997 – specialus apdovanojimas

* **[[Globo d'oro]]**
** 1976 – geriausias aktorius (nominacija) („Sekmadienio moteris“, „Per le antiche scale“, „Todo modo“)
** 1977– geriausias aktorius („Una giornata particolare“)
** 1984 – geriausias aktorius („Enrico IV“)
** 1986 – geriausias aktorius („Džindžer ir Fredas“, „Maccheroni“)
** 1991 – geriausias aktorius („Verso sera“)

* **[[Grolla d'oro]]**
** 1955 – geriausias aktorius („Giorni d’amore“, „Peccato che sia una canaglia“)
** 1976 – geriausias aktorius („Sekmadienio moteris“, „Per le antiche scale“, „Todo modo“)
** 1978 – geriausias aktorius („Una giornata particolare“)

* **[[Auksinis gaublys]]**
** 1963 – geriausias aktorius („Itališkos vedybos“)
** 1965 – geriausais aktorius („Itališkos vedybos“)
** 1965 – Henrietta apdovanojimas
** 1966 – Henrietta apdovanojimas (nominacija)
** 1978 – geriausia aktorius (nominacija) („Una giornata particolare“)
** 1993 – geriausia aktorius (nominacija) („La vedova americana“)
 
* **[[Oskaras]]**
** 1963 – geriausias aktorius (nominacija) („Itališkos skyrybos“)
** 1978 – geriausias aktorius (nominacija) („Una giornata particolare“)
** 1988 – geriausias aktorius (nominacija) („Juodosios akys“)

* **Kiti apdovanojimai**
** 1964 – BAFTA – geriausias užsienio aktorius („Itališkos skyrybos“)
** 1965 – BAFTA – geriausias užsienio aktorius („Ieri, oggi, domani“)
** 1965 – San Sebastiano kino festivalis – geriausias aktorius („Casanova 70“)
** 1970 – Kanų kino festivalis – geriausias aktorius („Dramma della gelosia (tutti i particolari in cronaca)“)
** 1987 – Kanų kino festivalis – geriausias aktorius („Juodosios akys“)
** 1988 – Europos kino apdovanojimas – karjeros apdovanojimas
** 1988 – Ciak d'oro – geriausias aktorius („Juodosios akys“)
** 1989 – Venecijos kino festivalis – geriausias aktorius („Che ora è?“)
** 1990 – Venecijos kino festivalis – karjeros apdovanojimas
** 1993 – Venecijos kino festivalis – geriausias antrojo plano aktorius (nominacija) („Uno, due, tre, stella!“)
** 1993 – Cezario apdovanojimas – garbės apdovanojimas

* IMDb profilis

## Išnašos

## Šaltiniai
*